তুফাইল ইবনে আমর আদ-দাওসি
তুফাইল ইবনে আমর আদ-দাওসী ( تفاعيل بن آمر الدوسي)(মৃত্যু ৬৩৩ খ্রিঃ)।উপাধি 'যুন-নূর'।'দাওস' গোত্রের সন্তান হওয়ায় দাওসী বলা হয়।(কবীলা-দাওস ইয়ামনের একটি শক্তিশালী গোত্র)।তিনি ছিলেন এ গোত্রের 'রয়িস' বা 'সরদার'।ব্যবসা-বাণিজ্য ছিল তার পেশা।এ কারণে মাঝে মধ্যে তাকে মক্কায় আসা-যাওয়া করতে হতো।তিনি জাহিলি যুগের আরব এর সম্ভ্রান্ত ও আত্নমর্যাদাশীল ব্যক্তিবর্গের অন্যতম। তিনি ছিলেন তীক্ষ্ণ মেধা,প্রখর বুদ্ধিমত্তা, সহজাত কাব্য প্রতিভা ও সূক্ষ্ম অনুভূতির অধিকারী।ভাষার মধুরতা,তিক্ততা ও ভাষার ইন্দ্রজাল সম্পর্কে তিনি ছিলেন সুবিজ্ঞ।